Hoci dokáže čistič vašu pokožku zbaviť prirodzených nečistôt, neodstráni z nej make-up a rôzne kozmetické prípravky. Vždy pred jeho použitím je preto potrebné pleť dôkladne odlíčiť, v opačnom prípade prístroj stráca na svojej efektivite. Aby čistič pleť správne prekrvil a zbavil jej všetkých nežiaducich zložiek, je dobré póry čo najviac otvoriť. To docielite krátkym naparovaním tváre nad horúcou vodou, prípadne priložením horúceho flanelového uteráka na tvár. Vďaka otvoreným pórom dokáže pracovať zariadenie hĺbkovo a efektívne. \r